கேள்வி: பக்ரோட் பள்ளத்தாக்கு - சுற்றுலா மற்றும் பொருளாதாரம் பற்றி தகவல் சொல்.
பதில்: கோடைக்காலத்தில் சுற்றுலாப் பயணிகள் இந்த பள்ளத்தாக்குக்கு அதிக அளவில் வருகை தருகின்றனர். பள்ளத்தாக்கு கில்கித் நகரத்திலிருந்து அரை மணி நேரப் பயணத்தில் உள்ளது. பக்ரோட் பள்ளத்தாக்கை நோக்கி இராகபோசி மலையின் அருகேயுள்ள, பசுமையான காடுகள் முகாமிடுவதற்கு சிறந்த இடமாகும். இந்த பள்ளத்தாக்கு அதன் பழங்கள் மற்றும் காய்கறிகளுக்கும், பனிப்பாறைகள் மற்றும் உயரமான சிகரங்களுக்கும் பெயர் பெற்றது. காய்கறிகள், பழங்கள் மற்றும் பிற பருவகால பயிர்கள் மற்றும் கோடை காலத்தில் பனிப்பாறைகளில் இருந்து வரும் பனி பள்ளத்தாக்கில் இருந்து தலைநகர் கில்கித் கொண்டு செல்லப்படுகிறது. கமாரன், சினக்கர், ததுச்சி, புல்ச்சி, சிரா, பர்பு, கோப்பாய், கோசோனார், சாட், கார்கோ மற்றும் சிலிலி ஆகிய கிராமங்கள் பள்ளத்தாக்கில் அமைந்துள்ளன. மேலும், உலோகம் இல்லாத சாலையால் ஒன்றோடொன்று இணைக்கப்பட்டுள்ளன. பள்ளத்தாக்கின் இருபுறமும் உள்ள கிராமங்கள் இயங்கு கம்பிவட ஊர்தி (பொருட்கள் மற்றும் கால்நடைகளை எளிதாக கொண்டு செல்ல அனுமதிக்கின்றன) மற்றும் மரப்பாலங்கள் வழியாக இணைக்கப்பட்டுள்ளன. ஆறு காரகோரம் மலைத்தொடரின் பனியாறு வரும் நீரால் நிரப்பப்பட்டு கீழே செல்கிறது. இங்கு வாழும் மக்களின் முக்கிய பொருளாதாரம் விவசாயமாக இருப்பினும், காரகோரம் நெடுஞ்சாலை சமீபத்திய கட்டுமானத்துடன், சிறிய திரையரங்குகள், மலை உபகரணங்கள் மற்றும் ஆடைகளுக்கான சில்லறை விற்பனை நிலையங்கள் மற்றும் பார்வையாளர்களுக்கு வசதியாக சிறிய தங்கும் விடுதிகள் திறந்துள்ளதால், இப்பகுதி மேற்கத்திய நாகரீகத்திற்கு வெளிப்படுத்தப்பட்டுள்ளது. படிமம்:Bagrote_Valley_Wheat_Harvest_Chirah.JPG உள்ளூர்வாசிகள் கோதுமை, தக்காளி, உருளைக் கிழங்கு, ஆப்பிள், பேரி, சர்க்கரை பாதாமி போன்றவற்றை பள்ளத்தாக்கில் வளர்க்கின்றனர்.